# Victorino Antilef

Victorino Ernesto Antilef Ñanco (Antilhue, Regió de Los Ríos, 20 de setembre de 1969) és un educador i polític maputxe xilè. El 2021 va ser escollit membre de la Convenció Constitucional xilena en representació del poble maputxe, en un dels set escons reservats a aquest poble originari.

## Orígens i trajectòria

Antilef va néixer el 20 de setembre de 1969 al lof d'Antilhue, Regió de Los Ríos. Antilef va créixer a la seva localitat natal i parla amb fluïdesa el mapudungun. Va iniciar el seus estudis a l'escola rural d'Antilhue i, posteriorment, va estudiar l'educació secundària al liceu Camilo Henríquez de Lanco. A nivell superior, es va formar com a professor d'Educació primària, amb menció especial en Llenguatge, a la Pontifícia Universitat Catòlica de Xile. Antilef és membre de l'Associació Maputxe Kalfulikan de Los Ríos.
Com a professor d'educació intercultural ha assistit a esdeveniments organitzats per institucions com la Universitat Austral de Xile i la Universitat de la Frontera per a promoure el coneixement cultural maputxe. Una àrea de revitalització cultural ha emfatitzat en ocasions ha estat la protecció dels esports tradicionals maputxe, com ara un joc de pal i pilota com el palin (en castellà, "chueca").

## Convenció Constitucional

El 2021 es va postular per a un dels set escons reservats al poble maputxe a la Convenció Constitucional xilena. Tot i obtenir 7.343 vots, un 3,41% dels vots emesos per l'electorat maputxe, no va ser escollit de forma directa com a representant. No obstant això, va accedir a l'òrgan públic en substitució de Carmen Caifil per un efecte de paritat de gènere. Durant les eleccions a la presidència de la Convenció Constitucional va donar suport a la també activista maputxe Elisa Loncón, que finalment va ser elegida.
Com a membre de la Convenció Constitucional xilena, va impulsar la «revitalització cultural» dels costums maputxe. Antilef va assenyalar la política mediambiental com a principal preocupació i va manifestar que «és fonamental començar a parlar de la naturalesa com a subjecte de dret». En aquesta línia, va relacionar la causa de la preservació de l'entorn amb la de preservar les cultures indígenes i va explicar que l'entorn natural tenia un significat espiritual per al poble maputxe entrellaçat amb els valors culturals maputxe.

## Referències

* ↑ «Dos candidatos de Lanco a escaños reservados para representar a los pueblos originarios en la redacción de la nueva Constitución» (en castellà). Lanco.cl, 24-01-2021. Arxivat de l'original el 2021-07-17. [Consulta: 17 juliol 2021].
* 1 2 «Constituyente mapuche Victorino Antilef: "es fundamental que seamos una sola voz"» (en castellà). DiarioFutrono.cl. [Consulta: 17 juliol 2021].
* 1 2 3 «Victorino Antilef Ñanco – Anales de la República» (en castellà). [Consulta: 17 juliol 2021].
* 1 2 3 «Biografías» (en castellà). CaifilyAntilefConstituyente.cl. Arxivat de l'original el 2021-07-17. [Consulta: 22 setembre 2021].
* ↑ «Los Ríos: Antilef y Caifil trabajarán unidos en Convención Constitucional ante ajuste por paridad» (en castellà). BioBioChile.cl, 18-05-2021. [Consulta: 22 setembre 2021].
* ↑ «En la Universidad Austral de Chile: Comenzó Ciclo de Encuentros en Torno a la Cultura Mapuche». UACh.cl, 22-08-2006. [Consulta: 22 setembre 2021].
* ↑ Rodríguez, Claudia «Pentukún: Números 10 y 11» (en castellà). Estudios filológicos, núm. 36, pàg. 192–194. DOI: 10.4067/S0071-17132001003600016. ISSN: 0071-1713.
* ↑ «Valdivia: Desarrollan juegos mapuche en escuelas de la costa para fortalecer cultura lafkenche» (en castellà). FocoSocial.cl. Arxivat de l'original el 2021-07-17. [Consulta: 17 juliol 2021].
* ↑ «Staking a claim on hockey's roots» (en anglès). PanAmHockey.org. Arxivat de l'original el 2021-07-17. [Consulta: 17 juliol 2021].
* ↑ «Los candidatos indígenas que estarán en la Convención Constitucional» (en castellà). Pauta.cl. [Consulta: 17 juliol 2021].
* ↑ «Constituyentes mapuche proclaman a Elisa Loncon como candidata a la directiva de la Convención y establecen puntos mínimos para funcionamiento del espacio» (en castellà). Resumen.cl. [Consulta: 17 juliol 2021].
* ↑ «Constituyentes mapuche proponen a Elisa Loncón como presidenta de la Convención» (en castellà). ElMostrador.cl, 24-06-2021. [Consulta: 17 juliol 2021].
* ↑ «Victorino Antilef, constituyente pueblo Mapuche: "Vamos a mantener un eje principal, relacionado con la territorialidad..."» (en castellà). SoyChile.cl. [Consulta: 17 juliol 2021].
* ↑ «Una machi, dirigentes y abogados ligados al conflicto en la macrozona sur logran los escaños reservados a pueblos originarios» (en castellà). Ex-Ante.cl, 17-05-2021. [Consulta: 17 juliol 2021].
* ↑ «Oficios mapuche, un trabajo en relación con la naturaleza y los territorios» (en castellà). VamosEnCamino.org. Arxivat de l'original el 2021-07-17. [Consulta: 17 juliol 2021].